IZRAKSTS

„Ēdināšanas pakalpojumu nodrošināšana vispārīgās vienošanās ietvaros”,

ID Nr. RSU-2016/119/AFN-MI

**Vispārīgā vienošanās Nr.6.2.-25/2016/1059**

***par ēdināšanas pakalpojumu nodrošināšanu***

Rīgā, 2016.gada 16.decembrī

**Rīgas Stradiņa universitāte** (kopš 2002.gada 13.decembra sertificēta atbilstīgi standartam ISO 9001 „Kvalitātes pārvaldības sistēmas”) rektora Jāņa Gardovska personā, kurš rīkojas atbilstoši statūtiem (turpmāk – Pasūtītājs), no vienas puses,

un

**Sabiedrība ar ierobežotu atbildību „HWS Management”** valdes locekļa Dmitrija Smetaņina un valdes locekles Kamillas Svirskas personā, kuri rīkojas atbilstoši statūtiem,

Piegādātāju apvienība, kas sastāv no **Sabiedrības ar ierobežotu atbildību “Marsiass”** valdes locekļa Klāva Drēviņa personā, un **Sabiedrības ar ierobežotu atbildību “Krauklis MD”** valdes locekļa Māra Drēviņa personā, kuri rīkojas atbilstoši statūtiem,

**Sabiedrība ar ierobežotu atbildību “Baltic Restaurants Latvia”** pilnvarotās personas Aigara Bāliņa personā, kurš rīkojas atbilstoši 2016.gada 9.decembra pilnvarai Nr. 91,

(turpmāk katrs atsevišķi – Izpildītājs un kopā – Izpildītāji), kuri atbilstoši Rīgas Stradiņa universitātes rīkotā iepirkuma „**Ēdināšanas pakalpojumu nodrošināšana vispārīgās vienošanās ietvaros”** (Iepirkuma identifikācijas Nr. RSU-2016/119/AFN-MI), rezultātā ieguvuši tiesības noslēgt vispārīgo vienošanos, no otras puses (Pasūtītājs un Izpildītāji kopā turpmāk – Līdzēji),

izsakot savu brīvu gribu – bez maldības, viltus vai spaidiem, noslēdz šo vispārīgo vienošanos (turpmāk – Vienošanās).

1. **Vienošanās priekšmets**
   1. Pasūtītājs pasūta un Izpildītājs apņemas sniegt **ēdināšanas pakalpojumus** saskaņā ar tehnisko specifikāciju (Vienošanās 3.pielikums) atbilstoši Vienošanās ietvaros izsūtītajam uzaicinājumam un Vienošanās ietvaros noslēgtajam pakalpojuma līgumam (turpmāk – Pakalpojumi).
   2. Izpildītājs Pakalpojumu sniegšanu veic pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pasūtītājs.
2. **Vispārīgie noteikumi**
   1. Vienošanās nosaka kārtību, kādā Pasūtītājs Vienošanās ietvaros izdara Pakalpojumu pasūtījumus Izpildītājiem, izvērtē Izpildītāju iesniegtos piedāvājumus un slēdz ar izvēlēto Izpildītāju Pakalpojumu līgumu par konkrētu Pakalpojumu izpildi.
   2. **Uzaicinājums** Vienošanās izpratnē ir Pasūtītāja elektronisks, Vienošanās 4.punktā noteiktajā kārtībā izteikts uzaicinājums Izpildītājam atbilstoši Pasūtītāja izvirzītajām prasībām veikt viena vai vairāku Pakalpojumu sniegšanu.
   3. Vienošanās nosaka pasūtījumu veikšanas kārtību, Pakalpojumu līguma slēgšanas tiesību piešķiršanas kārtību un būtiskus Pakalpojumu sniegšanas noteikumus, kas ir saistoši Līdzējiem visu Vienošanās darbības laiku.
   4. Visos dokumentos, kas saistīti ar Vienošanos, tajā skaitā rēķinos, uzrādāms Vienošanās numurs.
3. **Līgumu summa, izmaksu noteikšana un norēķinu kārtība**
   1. Vienošanās līgumcena par atsevišķiem Pakalpojumiem ir atbilstoša Izpildītāju iesniegtajam piedāvājumam konkrētā uzaicinājuma ietvaros un kopumā visā Vienošanās darbības laikā nepārsniegs **31 404,95 EUR (trīsdesmit viens tūkstotis četri simti četri *euro* un 95 centi)** bez pievienotās vērtības nodokļa (turpmāk – PVN).
   2. Ja saskaņā ar normatīvajiem aktiem turpmāk tiek grozīta pakalpojumu PVN likme, Līguma summa (kā arī jebkuru līgumā noteikto daļējo maksājumu apmērs) ar PVN tiek grozīta attiecīgi PVN likmes izmaiņām un bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
   3. Līgumcenā ir iekļautas visas izmaksas, kas saistītas ar Pakalpojumu izpildi, t.sk., Izpildītāja materiāli, nepieciešamie palīgmateriāli un iekārtas, izmaksas, kas ir saistītas ar izgatavošanu, komplektēšanu, darbaspēks, transporta izmaksas, visi nodokļi un nodevas, kas attiecas uz Pakalpojumu un Izpildītāju kā Pakalpojuma sniedzēju, izņemot PVN, kas tiek norādīts atsevišķi.
   4. Pasūtītājs pieņem un atzīst Izpildītāja elektronisko (nodokļu) rēķinu, ja tas noformēts atbilstoši normatīvo aktu prasībām un nosūtīts uz elektronisko adresi [e-rekini@rsu.lv](mailto:e-rekini@rsu.lv). Pretējā gadījumā Izpildītājam jāiesniedz Pasūtītājam rēķins rakstveidā.
   5. Izpildītājs rēķinā atšifrē katra atsevišķā pakalpojuma detaļas.
   6. Pasūtītājs samaksu par Pakalpojumu, atbilstīgi faktiski izpildītajam apjomam, veic ar pārskaitījumu uz Izpildītāja Līgumā norādīto bankas kontu 30 (trīsdesmit) dienu laikā pēc Izpildītāja izrakstīta rēķina saņemšanas un Pakalpojuma pieņemšanas – nodošanas akta abpusējas parakstīšanas. Izrakstot rēķinu tajā obligāti jānorāda Vienošanās un Līguma numurs, datums un pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.
   7. Par samaksas dienu tiek uzskatīta diena, kad Pasūtītājs veicis pārskaitījumu uz Izpildītāja Vienošanās norādīto kredītiestādes norēķinu kontu.
   8. Pakalpojumu izpildes pieņemšana – nodošana tiek noformēta ar abpusēji parakstītu Pakalpojumu pieņemšanas – nodošanas aktu. Pēc pakalpojuma saņemšanas Pasūtītāja pārstāvis pieņem Pakalpojumu izpildi kopumā vai pa daļām, parakstot Izpildītāja savlaicīgi noformētu Pakalpojumu pieņemšanas – nodošanas aktu.
   9. Pakalpojumu sniegšanas ietvaros jāņem vērā, ka Pasūtītājam tiek atvēlētas 3 (trīs) darba dienas no Pieņemšanas nodošanas akta saņemšanas Pakalpojumu atbilstības Vienošanās un Līguma nosacījumiem izvērtēšanai. Ja Pasūtītājs konstatē kādas neatbilstības vai Pakalpojuma nepienācīgu izpildi vai neizpildi laikā, to norāda pieņemšanas – nodošanas aktā un Pasūtītājam ir tiesības par to piemērot līgumsodu Vienošanās 8.punktā noteiktajā kārtībā un apjomā.
   10. Jautājumi par Pakalpojumu atbilstību Vienošanās un Līguma nosacījumiem tiek risināti Līdzējiem savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Izpildītāji ne tikai novērš attiecīgos trūkumus, bet arī Pasūtītāja noteiktā termiņā un kārtībā sedz eksperta pieaicināšanas izmaksas.
4. **Izpildītāju izvēles kārtība**
   1. Pasūtītājs Pakalpojumu pasūtīšanu veic pēc nepieciešamības, nosūtot Izpildītājiem Uzaicinājumu iesniegt piedāvājumu Pakalpojumu izpildei.
   2. Pasūtītājs izvēlas Izpildītāju, ievērojot Publisko iepirkumu likumā un Vienošanās tekstā noteiktās prasības.
   3. Lai noslēgtu Līgumu saskaņā ar Vienošanās 2.pielikumu, Pasūtītājs **uz Vienošanās norādītajām Izpildītāju e-pasta adresēm elektroniskā veidā nosūta uzaicinājumu iesniegt piedāvājumu** (norādot iesniegšanas formu – papīra formātā aizlīmētā iepakojumā vai elektroniski uz Pircēja norādītu e-pasta adresi) saskaņā ar Vienošanās 1.pielikumu.
   4. Uzaicinājumā Pasūtītājs norāda piedāvājumu iesniegšanas termiņu, kas nav īsāks par **3 (trīs) dienām**, elektronisko vai pasta adresi, kurā jānogādā piedāvājums, norādot nepieciešamā Pakalpojuma detalizētu apjomu un sniegšanas vietu, pievienojot iesniedzamo piedāvājuma formu, kā arī citu informāciju, kuru Pasūtītājs uzskata par būtisku konkrētā piedāvājuma sagatavošanai.
   5. Izpildītāji 1 (vienas) darba dienas laikā elektroniski apstiprina Uzaicinājuma un piedāvājuma formas saņemšanas faktu.
   6. Izpildītāji iesniedz attiecīgi noformētu piedāvājumu, ievērojot Pasūtītāja uzaicinājumā noteikto piedāvājuma iesniegšanas termiņu un veidlapas formu.
   7. Piedāvājumus, kas iesniegti papīra formātā, paraksta Izpildītāja paraksttiesīgā persona. Elektroniski (e-pasta) formātā saņemts piedāvājums tiek akceptēts, ja tas saņemts no Vienošanās norādītās kontaktpersonas e-pasta adreses ar pielikumā pievienotu piedāvājumu, kas sagatavots, ievērojot papīra formātā iesniedzamā piedāvājuma noformēšanas prasības.
   8. Piedāvājuma saņemšanu papīra formātā aizlīmētā iepakojumā apliecina Izpildītāja personas, kura iesniedz piedāvājumu, paraksts piedāvājuma iesniegšanas reģistrācijas lapā. Piedāvājuma saņemšanu e-pastā apstiprina Pasūtītāja personas, uz kuras e-pastu nosūtīts piedāvājums, 1 (vienas) darba dienas laikā izsūtīta apstiprinājuma e-pastu.
   9. Piedāvājumus, kas ir iesniegti pēc noteiktā termiņa beigām, Izpildītājs neizskata. Nosūtot piedāvājumu pa pastu, Izpildītājs uzņemas atbildību par piedāvājuma saņemšanu noteiktajā termiņā.
5. **Piedāvājumu izvēles kritērijs un līguma noslēgšana** 
   1. Pēc saņemto piedāvājumu izvērtēšanas no visiem iesniegtajiem piedāvājumiem Pasūtītājs izvēlēsies piedāvājumu, kas atbilst Uzaicinājumā izvirzītajām prasībām un ir ar viszemāko piedāvāto kopējo līgumcenu.
   2. Vērtējot finanšu piedāvājumus, Iepirkuma komisija pārbaudīs aritmētiskās kļūdas. Ja Iepirkuma komisija konstatēs aritmētiskas kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem Pasūtītājs informēs Izpildītāju.
   3. Aritmētiskās kļūdas saņemtajos piedāvājumos tiks labotas šādi:
      1. ja atšķiras skaitļi vārdos no skaitļiem ciparos, vērā tiks ņemti skaitļi vārdos;
      2. ja atšķiras vienības cena no kopējās cenas, kas iegūta, reizinot vienības cenu ar skaitu, vērā tiks ņemta vienības cena un kopējā cena tiks labota.
      3. ja piedāvājumā konstatēta aritmētiska kļūda nodokļu aprēķināšanā, komisija to labo atbilstoši nodokļu likumos noteiktajai nodokļu aprēķināšanas kārtībai.
   4. Pasūtītājs ir tiesīgs piedāvājumu vērtēšanas gaitā pieprasīt Izpildītājam papildus informāciju un Izpildītājam ir pienākums sniegt atbildes uz iepirkuma komisijas pieprasījumiem par papildu informāciju. Pasūtītājam ir tiesības noraidīt Izpildītāja piedāvājumu, ja tas komisijas norādītajā termiņā nesniedz informāciju uz komisijas pieprasījumu.
   5. Pēc piedāvājumu saņemšanas, piedāvājumu izvērtēšanas un lēmuma pieņemšanas, Pasūtītājs uz konkrētā Uzaicinājumā piedāvājumu iesniegušo Izpildītāju Vienošanās norādītajām e-pasta adresēm nosūta komisijas pieņemtā lēmuma norakstu.
   6. Pasūtītājs sagatavo iepirkuma līgumu (Vienošanās 2.pielikuma forma) un elektroniski nosūta saskaņošanai izraudzītajam Izpildītājam uz Vienošanās norādīto e-pasta adresi.
   7. Izraudzītais Izpildītājs Pasūtītāja norādītajā termiņā iesniedz Pasūtītājam parakstītu Līgumu saskaņā ar Vienošanās 2.pielikumu.
   8. Ja izraudzītais Izpildītājs rakstveidā vai elektroniski e-pasta veidā uz Vienošanās norādīto Pasūtītāja kontaktpersonas e-pastu paziņo par atteikšanos slēgt Līgumu vai noteiktajā termiņā neiesniedz Pasūtītājam parakstītu Līgumu, vai noslēgtais Līgums ir izbeigts ar vienošanos, vai Līguma noslēgšanas laikā ir apturēta izraudzītā Izpildītāja saimnieciskā darbība, iesniegts maksātnespējas pieteikums vai ierosināts tiesiskās aizsardzības process, Pasūtītājs, pēc savas izvēles:
      1. Pieņem lēmumu slēgt līgumu ar nākamo Izpildītāju, kurš piedāvājis nākamo zemāko līgumcenu un kura piedāvājums atbilst visām citām izvirzītajām prasībām, vai
      2. Pieņem lēmumu atteikties slēgt līgumu izteikto piedāvājumu ietvaros, neizvēloties nevienu piedāvājumu, un nepieciešamības gadījumā nosūtīt Izpildītājiem jaunu uzaicinājumu.
   9. Pasūtītājs, elektroniski paziņojot par to izvēlētajam Izpildītājam ne vēlāk kā 2 (divu) dienu laikā no lēmuma pieņemšanas, ir tiesīgs atteikties no Līguma slēgšanas.
   10. Komisijai ir tiesības pieņemt lēmumu par konkrētā Uzaicinājuma pārtraukšanu.
6. **Izpildītāja saistības**
   1. Izpildītājs sniedz Pakalpojumus saskaņā ar Vienošanās, Līguma, kas noslēgts starp Izpildītāju un Pasūtītāju, nosacījumiem un Izpildītāja piedāvājumu.
   2. Izpildītājs uzņemas atbildību par Pakalpojumu atbilstību Vienošanās un Līguma nosacījumiem
   3. Izpildītājs apņemas elektroniski informēt Pasūtītāju par apstākļiem, kas radušies un var kavēt, traucēt, apgrūtināt vai ierobežot Vienošanās vai līguma izpildi pilnībā vai daļēji 1 (vienas) darba dienas laikā, skaitot no šādu apstākļu rašanās brīža.
   4. Izpildītājs Pakalpojuma sniegšanu veic pats ar saviem līdzekļiem, iekārtām un citiem nepieciešamajiem resursiem.
   5. Izpildītājs apņemas pienācīgi sniegt Pakalpojumus un pildīt citas Vienošanās un Līgumā noteiktās saistības. Citas Izpildītāja tiesības un pienākumi Vienošanās izpildes ietvaros noteikti Līgumā, ciktāl šī Vienošanās nenosaka citādi.
   6. Ja Izpildītāju nozīmētās kontaktpersonas Pakalpojumus nesniedz atbilstoši Pasūtītāja pieprasījumam, Pasūtītājam ir tiesības pieprasīt kontaktpersonas nomaiņu, rakstveidā nosūtot Izpildītājam pamatotus iebildumus un Izpildītāji apņemas, pamatotu iebilžu gadījumā, veikt kontaktpersonu maiņu.
   7. Izpildītājs var veikt izmaiņas Pasūtījumā, balstoties tikai uz Pasūtītāja Vienošanās norādītās kontaktpersonas rakstiskām, t.sk. elektroniski, norādēm.
   8. Izpildītājs apņemas bez papildus atlīdzības veikt izmaiņas, uzlabojumus vai papildinājumus Pakalpojumā gadījumā, ja tas neatbilst Vienošanās un Līguma nosacījumiem Izpildītāja vainas dēļ.
   9. Ja Pasūtītājs lauž Vienošanos vai Līgumu sakarā ar to, ka Izpildītājs nepilda savas saistības atbilstoši Vienošanās vai Līguma nosacījumiem, Izpildītājam ir pienākums Pasūtītāja noteiktajā termiņā atgriezt Pasūtītāja veikto apmaksu (ja tāda ir veikta). Ja Pasūtītājs šādā gadījumā ir jau saņēmis Pakalpojumus vai vismaz to daļas un vēlas tās atzīt par pieņemamu, ir noformējams atbilstošs pieņemšanas – nodošanas akts, un veicama samaksa (vai attiecīgi atgriežama) atbilstoši Pakalpojumu apjoma vērtībai.
   10. Izpildītājs apņemas sniegt mutiskas vai rakstiskas rekomendācijas vai konsultācijas Pakalpojuma sniegšanas ietvaros.
   11. Izpildītājs apņemas nekavējoties, bet ne vēlāk kā 3 (triju) darba dienu laikā informēt Pasūtītāju, ja Līguma izpildes laikā:
       1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
       2. Izpildītāja saimnieciskā darbība tiek apturēta.
       3. Izpildītājs tiek reģistrēts ar PVN apliekamo personu reģistrā vai izslēgts no tā (atsūtot Pasūtītājam apliecības kopiju).
   12. Izpildītājs apņemas visā Vienošanās darbības laikā nodrošināt Pakalpojuma sniegšanai nepieciešamo atļauju un licenču spēkā esamību.
   13. Izpildītājam nav tiesību bez iepriekšēja saskaņojuma ar Pasūtītāju nodot Vienošanās vai tās daļas izpildi trešajām personām, izņemot gadījumus, ja Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
   14. Izpildītājs papildus minētajām saistībām apņemas pilnā apmērā segt Pasūtītājam no šī Līguma izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas.
7. **Pasūtītāja saistības**
   1. Pasūtītājs nodrošina Līguma noslēgšanas organizēšanu Vienošanās noteiktajā kārtībā.
   2. Pasūtītājam Vienošanās noteikto saistību ietvaros ir pienākums nodrošināt Izpildītāju brīvu konkurenci, kā arī vienlīdzīgu un taisnīgu attieksmi pret tiem.
   3. Pasūtītājs Vienošanās ietvaros nav saistīts ar konkrētu Pakalpojuma apjomu, un veic pasūtījumus atbilstoši vajadzībai un finanšu iespējām.
   4. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt pienācīgus apstākļus Pakalpojuma sniegšanai, sniegt visu nepieciešamo informāciju un atbalstu, kas nepieciešams kvalitatīva Pakalpojuma sniegšanai.
   5. Pasūtītājs apņemas veikt samaksu par kvalitatīvi, atbilstošī Vienošanās un Līguma nosacījumiem sniegtiem Pakalpojumiem Vienošanās noteiktajā termiņā un kārtībā.
   6. Pasūtītājs ir tiesīgs, rakstveidā paziņojot Izpildītājam vienpusēji izbeigt Vienošanos vai Līgumu, ja Izpildītājs izpilda Pasūtījumu nepienācīgā kvalitātē, ja Izpildītājs patvaļīgi pārgrozījis pasūtījuma plānu, shēmas vai rupji pārkāpj Vienošanās vai Līguma nosacījumus, kā arī gadījumā, ja Izpildītāja saimnieciskā darbība ir apturēta ilgāk par 2 (divām) nedēļām.
   7. Pasūtītājs ir tiesīgs izvirzīt pretenziju Izpildītājam vai atteikties no Pakalpojuma pieņemšanas, ja Pakalpojumā tiek konstatēti trūkumi. Ja Pasūtītāja pārstāvim ir pretenzijas pret Pakalpojuma pieņemšanas - nodošanas aktu, Pasūtītāja pārstāvim ir tiesības to neparakstīt un iesniegt pretenzijas Izpildītājam. Izpildītājam ir pienākums iesniegt Pasūtītājam koriģētu minēto aktu ne vēlāk kā 3 (trīs) darba dienu laikā no pretenziju saņemšanas.
   8. Pasūtītājs apņemas pieņemt pienācīgi un atbilstoši pasūtījumam sniegtos Pakalpojumus, kā arī veikt samaksu līgumā noteiktajā termiņā un kārtībā. Citas Pasūtītāja tiesības un pienākumi līguma izpildes ietvaros noteikti līgumā, ciktāl Vienošanās nosacījumos nav noteikts citādi.
8. **Pušu mantiskā atbildība**
   1. Ja Puses vispār neizpilda kādu no Vienošanās un Līguma izrietošajām saistībām, vainīgā Puse par katru no tām maksā otrai Pusei vienreizēju Līgumsodu par katru neizpildes gadījumu 100,00 EUR (viens simts *euro* un 00 centi) apmērā. Pakalpojuma nesniegšana vispār ietver arī Pakalpojuma izpildes uzsākšanas laika kavējumu vairāk par 15 (piecpadsmit) minūtēm.
   2. Ja Puses kādu no Vienošanās un Līguma izrietošajām saistībām izpilda nepienācīgi vai neizpilda īstā laikā (termiņā),  vainīgā Puse par katru no pārkāpumiem maksā otrai Pusei līgumsodu 0,5% apmērā no laikā neizpildītās saistības summas par katru nokavēto dienu, bet ne vairāk kā 10% (desmit procentus) no Līgumcenas.
   3. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nenosaka savādāk.
   4. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
   5. Laikā, kad Izpildītāja saimnieciskā darbība ir apturēta, Pasūtītājam līgumsods netiek aprēķināts.
9. **Vienošanās darbības termiņš, grozījumu izdarīšanas un izbeigšanas kārtība**
   1. Vienošanās ir spēkā, ja tā ir spēkā starp Pasūtītāju un vismaz diviem Izpildītājiem, Vienošanās stājas spēkā dienā, kad to parakstījuši visi Līdzēji un ir spēkā **24 (divdesmit četrus) mēnešus vai līdz brīdim, kad kopējā Vienošanās ietvaros noslēgto Līgumu summa sasniegs 31 404,95 EUR** (trīsdesmit viens tūkstotis četri simti četri *euro* un 95 centi) bez PVN, atkarībā, kurš nosacījums iestāsies pirmais.
   2. Nebūtiskas Vienošanās un Līguma izmaiņas var tikt izdarītas vienīgi pēc visu Līdzēju rakstiskas vienošanās, kas ar to parakstīšanas dienu kļūst par Vienošanās neatņemamu sastāvdaļu. Ja Līdzēji nevar vienoties, paliek spēkā iepriekšējie Vienošanās noteikumi. Būtiskas Vienošanās izmaiņas ir pieļaujamas tikai Publisko iepirkumu likuma 67.1panta otrajā daļā noteiktajos gadījumos.
   3. Pasūtītājam ir tiesības vienpusēji atkāpties no Vienošanās, ja ir zudusi vajadzība pēc Vienošanās priekšmeta.Šādā gadījumā Pasūtītājs par to rakstveidā brīdina Izpildītājus vismaz 1 (vienu) mēnesi iepriekš.
   4. Pasūtītājam ir tiesības vienpusēji atkāpties no Vienošanās ar attiecīgo Izpildītāju, rakstveidā brīdinot 3 (trīs) darba dienas iepriekš, ja:
      1. izraudzītais Izpildītājs divu vai vairāku noslēgtu Līgumu ietvaros būtiski pārkāpis Līgumu vai Vienošanās noteikumus*,* vai sniedzis nekvalitatīvu, vai neatbilstošu Pakalpojumu, vai kavējis Pakalpojumu sniegšanu;
      2. Izpildītājs neizpilda kādu no Vienošanās vai Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos.
   5. Pasūtītājs vienpusēji pārtrauc Vienošanos ar Izpildītāju nekavējoties, ja tas apzināti sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības.
   6. Ja Izpildītājs 2 (divas) reizes neatbild uz Pasūtītāja uzaicinājumu iesniegt piedāvājumu konkrēta Pakalpojuma izpildei vai neiesniedz piedāvājumu Uzaicinājumā norādītajā termiņā, atsakās no Pakalpojuma izpildes, vai sniedz Pakalpojumu līgumam neatbilstošu Pakalpojumu, Pasūtītājs ir tiesīgs vienpusēji izbeigt Vienošanos ar konkrēto Izpildītāju, kā arī izbeigt Pakalpojumu līgumu, ja tāds ir noslēgts, aprēķinot Izpildītājam līgumsodu par Pakalpojumu neizpildi Vienošanās noteiktajā kārtībā.
   7. Izpildītājam ir tiesības vienpusēji atkāpties no Vienošanās, ja viņš nespēj sniegt Pakalpojumu. Šādā gadījumā Izpildītājs rakstveidā brīdina Pasūtītāju vismaz 10 (desmit) darba dienas iepriekš.
   8. Vienošanās ar konkrētu Izpildītāju zaudē spēku, ja Izpildītājs tiek likvidēts. Vienošanās ar pārējiem Izpildītājiem paliek spēkā.
   9. Par Pasūtītāja vienpusēju atkāpšanos no Vienošanās ar attiecīgo Izpildītāju vai par Izpildītāja paziņoto vienpusējo atkāpšanos no Vienošanās Pasūtītājs 3 (triju) darba dienu laikā paziņo pārējiem Izpildītājiem.
   10. Līdzēju reorganizācija nav pamats Vienošanās pārtraukšanai vai izbeigšanai, ja Līdzēju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
10. **Nepārvarama vara**
    1. Līdzēji tiek atbrīvoti no atbildības par Vienošanās un Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgais Līdzējs nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Vienošanās un Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
    2. Līdzēji, kurus Vienošanās vai Līguma ietvaros ietekmē nepārvaramas varas apstākļi, nekavējoties par to informē pārējos Līdzējus.
    3. Ja kāds no Līdzējiem, kura rīcību ietekmē nepārvarama vara, bez objektīva iemesla neinformē pārējos Līdzējus par nepārvaramas varas apstākļu iestāšanos 5 (piecu) darbdienu laikā, attiecīgais Līdzējs netiek atbrīvots no Vienošanās vai Līguma saistību izpildes.
    4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Līdzēji kopīgi risina jautājumu par Vienošanās un Līgumu turpmāko izpildi vai izbeigšanu. Vienošanās un Līguma izbeigšanas gadījumā, kuras pamats ir nepārvarama vara, nevienam no Līdzējiem nav tiesību prasīt zaudējumu atlīdzību.
11. **Citi nosacījumi**
    1. Līdzēji vienojas neizpaust konfidenciāla rakstura informāciju, kas attiecas uz pārējiem Līdzējiem un kļuvusi zināma Vienošanās slēgšanas, izpildes vai izbeigšanas gaitā, izņemot normatīvajos aktos noteiktajos gadījumos un kārtībā. Konfidencialitātes nosacījums attiecas gan uz rakstisku informāciju, gan mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā apakšpunktā minētajai konfidencialitātes saistībai ir beztermiņa raksturs.
    2. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības vai kāds no Vienošanās minētajiem Līdzēja rekvizītiem, telefona, faksa numurs, e-pasta adrese, biroja pasta adrese u.c., tad Līdzējs nekavējoties rakstiski paziņo par to otram Līdzējam. Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot Vienošanās esošo informāciju par otru Līdzēju. Šajā apakšpunktā minētie nosacījumi attiecas arī uz Vienošanās un tā pielikumos minētajiem Līdzēju pārstāvjiem un to rekvizītiem.
    3. Līdzēji strīdus risina savstarpēju sarunu ceļā. Ja šādā veidā 4 (četru) nedēļu laikā vienošanos panākt nav iespējams, Līdzēji strīdu risina atbilstīgi Latvijas Republikā spēkā esošajiem normatīvajiem aktiem.Dokumenti, ziņas vai cita korespondence, kas ierakstītā sūtījumā nosūtīta uz Vienošanās norādīto līdzēja adresi, uzskatāma par saņemtu 7. (septītajā) dienā pēc sūtījuma nodošanas pasta iestādē.
    4. Līdzējiem ir tiesības nodot ar Vienošanos un Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem Līgumiem, kā arī tiesības no Vienošanās izrietošo maksājumu piedziņu nodot trešajām personām.
    5. Kā atbildīgo un pilnvaroto personu par Vienošanās izpildi, Pakalpojumu uzaicinājumu nosūtīšanau, iespējamo papildinājumu vai izmaiņu saskaņošanu (izņemot Vienošanās grozījumu parakstīšanu) no Pasūtītāja puses Pasūtītājs nosaka **[..]**, un no Izpildītāju puses katrs Izpildītājs nosaka:
       1. SIA „HWS” – **[..];**
       2. piegādātāju apvienība SIA “Marsiass” un SIA “Krauklis MD” **– [..]**
       3. SIA “Baltic Restaurants Latvia”– **[..],**

izmaiņu personālsastāvā, tālr. nr. vai e-pasta adresē gadījumā vienpusēji informējot pretējo Līdzēju.

* 1. Vienošanās sastādīta latviešu valodā kopā ar pielikumiem uz 10 (desmit) lapām, 5 (piecos) eksemplāros ar vienādu juridisko spēku, viens eksemplārs katram Līdzējam. Pie Vienošanās tās noslēgšanas brīdī ir šādi pielikumi:
     1. 1. pielikums „Uzaicinājuma un finanšu piedāvājuma forma” 1 (vienas) lp;
     2. 2.pielikums „Pakalpojumu līguma projekts” uz 2 (divām) lp;
     3. 3.pielikums „Tehniskā specifikācija” uz 4 (četrām) lp.

**10. Pušu rekvizīti un paraksti**

|  |  |
| --- | --- |
| **Pasūtītājs:** | **Izpildītāji:** |
| **Rīgas Stradiņa universitāte**  Reģ. Nr. 90000013771  Dzirciema iela 16, Rīga, LV-1007  Banka: AS “Swedbank”  S.W.I.F.T.:  HABALV22  Konts LV02HABA0551000376050  Banka: AS “SEB banka”  S.W.I.F.T. UNLALV2X  Konts LV13UNLA00500200315327  Rektors  J.Gardovskis  *(personiskais paraksts)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ( paraksts) | **SIA „HWS”**  Reģ.Nr. 40103457514  Juridiskā adrese: 13.Janvāra iela 19, Rīga,  LV-1050  Banka: AS “Swedbank”  S.W.I.F.T.  HABALV22  Konts LV80HABA0551031467996  Valdes loceklis  D.Smetaņins  *(personiskais paraksts)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ( paraksts)  Valdes locekle  K.Svirska  *(personiskais paraksts)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ( paraksts) |
|  | Piegādātāju apvienība, kas sastāv no:  **SIA „Marsiass”**  Reģ.Nr. 40103620068  Juridiskā adrese: Kronvalda bulv.8, Rīga,  LV-1010  Valdes loceklis  K.Drēviņš  *(personiskais paraksts)*    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ( paraksts)  **SIA „Krauklis MD”**  Reģ.Nr. 40103386461  Juridiskā adrese: Graudu iela 59, Rīga LV-1058  Banka: AS “Swedbank”  S.W.I.F.T.  HABALV22  Konts: LV73HABA0551035760275  Valdes loceklis  M.Drēviņš  *(personiskais paraksts)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ( paraksts) |
|  | **SIA “Baltic Restaurants Latvia”**  Reģ.Nr. 40003556833  Juridiskā adrese: Elizabetes iela 20, Rīga,  LV-1050  Banka: AS “SEB banka”  S.W.I.F.T.  UNLALV2X  Konts: LV31UNLA0050000481510  Pilnvarotā persona  A.Bāliņš  *(personiskais paraksts)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ( paraksts) |

**1. pielikums**

pie 2016.gada \_\_\_\_\_.decembra

Vispārīgās vienošanās Nr.\_\_\_\_\_\_\_\_\_\_\_\_\_\_\_

par ēdināšanas pakalpojumu nodrošināšanu

**Uzaicinājums un finanšu piedāvājums**

**Finanšu piedāvājums jāiesniedz līdz 20\_\_.gada \_\_.\_\_\_\_\_\_\_\_\_, plkst. \_\_:\_\_, nosūtot uz \_\_\_\_\_\_\_\_\_\_\_\_\_\_.**

Piegādātājam nav atļauts iesniegt piedāvājuma variantus.

Pasūtītājs izraudzīsies piedāvājumu ar viszemāko kopējo līgumcenu par uzaicinājumā norādīto apjomu. Ja vairāku piegādātāju piedāvātās cenas būs vienādas, tad pasūtītājs izvēlēsies to piedāvājumu, kurš atsūtīts ātrāk.

Piegādes vieta, pasākuma norises laiks:\_\_\_\_\_

----------------------------------------------------------------------------------------------------------

Pasūtītājs: **Rīgas Stradiņa universitāte**, reģistrācijas Nr. 90000013771, juridiskā adrese: Dzirciema iela 16, Rīga.

Piegādātājs: (*nosaukums. vienotais reģistrācijas Nr. un adrese)*

|  |  |  |  |
| --- | --- | --- | --- |
| Izvirzītās tehniskās specifikācijas | | | |
| Ēdināšanas pakalpojums | | Pretendenta tehniskais piedāvājums | Pretendenta piedāvājums EUR bez PVN par nepieciešamo daudzumu / par vienu personu |
|  |  |  |  |
|  |  |  |  |
|  |  |  |  |
| Kopējā piedāvātā līgumcena EUR, bez PVN, par visu nepieciešamo daudzumu/vienu personu | | | |
| Kopējā piedāvātā līgumcena EUR, t.sk. PVN, par visu nepieciešamo daudzumu/vienu personu | | | |

|  |  |
| --- | --- |
| **Nepieciešams aizpildīt visas prasītās ailes.**  Cena Piedāvājuma izvēles kritērijs – piedāvājums ar viszemāko kopējo cenu, kurš atbilst izvirzītajām tehniskajā specifikācijām. Pretendentam jānodrošina visas šajā uzaicinājumā norādītās ēdienreizes.  \* *Pretendents nedrīkst iesniegt vairākus piedāvājumu variantus.*  *\*\* Preču cenā ir jābūt iekļautām visām izmaksām, kas saistītas ar preču piegādi, apmaiņu (ja tāda būs nepieciešama) tai skaitā arī visi nodokļi. Pasūtījuma Izpildītājs ir atbildīgs par visu nodokļu un nodevu nomaksu.*  *\*\*\* Pretendentam jāpiedāvā tehniskās specifikācijas visas norādītās pozīcijas, gadījumā, ja pretendents nepiedāvā kādu pozīciju, pretendenta piedāvājums tiks noraidīts.*  *\*\*\*\*Lūdzu piedāvājumu iesniegt PDF un Word formātā.*  Izpildītāja nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Izpildītāja juridiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Izpildītāja faktiskā adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kontaktpersonas e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tālruņa Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Faksa Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_  Izpildītāja (vadītāja vai Izpildītāja (paraksts un paraksta  pilnvarotās personas amats) atšifrējums)  Datums, z.v |  |

**2. pielikums**

pie 2016.gada \_\_\_\_\_.decembra

Vispārīgās vienošanās Nr.\_\_\_\_\_\_\_\_\_\_\_\_\_\_\_

par ēdināšanas pakalpojumu nodrošināšanu

**Pakalpojuma līgums**

**projekts**

**Nr.\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_**

(vispārīgās vienošanās nr.) (līguma nr.p.k.)

Rīgā, 201\_.gada \_\_.\_\_\_\_\_\_\_\_\_\_

**\_\_\_\_\_\_\_\_\_\_,** \_\_\_ personā, kur\_ rīkojas atbilstīgi \_\_\_ (turpmāk – Izpildītājs), no vienas puses,

un

**Rīgas Stradiņa universitāte** \_\_\_ personā, kurš rīkojas atbilstoši \_\_\_ (turpmāk– Pasūtītājs), no otras puses (abi kopā turpmāk – Puses),

pamatojoties uz iepirkuma „**Ēdināšanas pakalpojumu nodrošināšana vispārīgās vienošanās ietvaros”** (Iepirkuma identifikācijas Nr. RSU-2016/119/AFN-MI) (turpmāk – iepirkuma procedūra) rezultātā noslēgto 201\_.gada \_\_.\_\_\_\_\_\_ vispārīgo vienošanos Nr.\_\_\_\_\_\_\_\_\_, uzaicinājums Nr. \_\_\_\_\_\_\_\_,

izsakot savu brīvu gribu – bez maldības, viltus vai spaidiem, noslēdz šāda satura pakalpojumu līgumu (turpmāk – Līgums):

1. **Līguma priekšmets**
   1. Pasūtītājs pasūta un Izpildītājs apņemas sniegt **ēdināšanas** **pakalpojumus** (turpmāk – Pakalpojumi). Detalizētāka informācija par Pakalpojumiem tiek noformēta un pievienota šim Līgumam kā tā pielikums, kas ir neatņemama šī Līguma sastāvdaļa.
   2. Izpildītājs Pasūtījumu izpilda pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pasūtītājs.
2. **Līgumcena un Pakalpojuma izpilde**
   1. Līgumcena par Pakalpojumu sastāda \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_) bez pievienotās vērtības nodokļa (turpmāk – PVN), kopējā līgumcena sastāda \_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_), t.sk. PVN, atbilstoši Izpildītāja iesniegtajam piedāvājumam (turpmāk – Līgumcena).
   2. Samaksas kārtība par savlaicīgi, atbilstoši Vienošanās un Līguma nosacījumiem izpildītu Pakalpojumu noteikta Vienošanās 3.punktā.
3. **Pakalpojuma pieņemšana – nodošana**
   1. Izpildītājs Pakalpojumu sniedz \_\_\_\_\_\_\_ (datums un laiks), saskaņā ar Uzaicinājumā norādīto.
   2. Pakalpojumu sniegšanas vieta: \_\_\_\_\_\_\_\_\_\_\_\_\_\_\_\_\_ (adrese).
   3. Pakalpojumu pieņemšana – nodošana tiek noformēta ar Pakalpojumu pieņemšanas – nodošanas akta vai Izpildītāja izrakstīta rēķina, kas apliecina Pakalpojumu pieņemšanu – nodošanu, abpusēju parakstīšanu.
4. **Citi noteikumi**
   1. Līgums stājas spēkā ar parakstīšanas brīdi, un ir spēkā līdz pilnīgai saistību izpildei.
   2. Kā atbildīgo un pilnvaroto personu par Līguma izpildi, Pakalpojuma pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē \_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_, un no Izpildītāja puses Izpildītājs nozīmē \_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_, izmaiņu personālsastāvā gadījumā vienpusēji informējot otru Pusi.
   3. Līgums sastādīts latviešu valodā, uz \_\_ (\_\_\_\_\_\_\_) lapām, \_\_ (\_\_\_\_\_\_\_) eksemplāros ar vienādu juridisko spēku, viens eksemplārs katram Līdzējam. Līgumam tā noslēgšanas brīdī ir šādi pielikumi:
      1. 1.pielikums „Tehniskais un finanšu piedāvājums” uz \_\_ lapām.
5. **Pušu rekvizīti un paraksti**

|  |  |
| --- | --- |
| **Pasūtītājs:**  Rīgas Stradiņa universitāte  Reģ. Nr. 90000013771  Adrese: Dzirciema iela 16, Rīga, LV-1007  Banka: AS “SEB banka”  S.W.I.F.T. UNLALV2X  Konts LV13UNLA00500200315327  Banka: AS “Swedbank”  S.W.I.F.T. HABALV22  Konts: LV02HABA0551000376050  (personiskais paraksts)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ( paraksts) | **Izpildītājs:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Reģ.Nr.\_\_\_\_\_\_\_\_\_\_\_\_\_\_\_\_  Adrese:  Banka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts \_\_\_\_\_\_\_\_\_\_\_\_\_\_\_\_\_\_\_\_\_\_\_\_  S.W.I.F.T.\_\_\_\_\_\_\_\_\_\_\_\_\_\_\_\_\_  (personiskais paraksts)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ( paraksts) |

|  |  |  |
| --- | --- | --- |
| **IZRAKSTS PAREIZS** |  |  |
| Rīgas Stradiņa universitāte |  |  |
| Juridiskās daļas vadītājs |  | D.Šleija |
| Rīgā, 2016.gada 16.decembris |  |  |